Komission kertomus Euroopan parlamentille ja neuvostolleEMOTR:n tukiosaston menojen kehityksestä - Varojärjestelmä nro 2/2000 /* SEK/2000/0486 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 2/2000 KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 2/2000 SISÄLLYSLUETTELO 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Päätelmät 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. päivästä lokakuuta 31. päivään joulukuuta 1999 toteutettuja menoja. 1.1. Alaotsake "EMOTR:n tukiosaston perinteiset menot ja eläinlääkintämenot" >TAULUKON PAIKKA> 1.2. Alaotsake 1b "Maaseudun kehittäminen ja liitännäistoimenpiteet" >TAULUKON PAIKKA> 2. Määrärahojen alustava käyttö >TAULUKON PAIKKA> (1) Välisummia koskevat indikaattorit annetaan tiedoksi. 3. Selvitysosa 3.1. Määrärahojen täytäntöönpano helmikuussa 2000 Talousarvion alaluokan B1 määrärahojen täytäntöönpano helmikuussa 2000 (jäsenvaltioiden menot 16.10.1999-31.12.1999) on 21 207 miljoonaa euroa eli 51,7 prosenttia määrärahoista. Menot ovat - alaotsakkeessa 1a (EMOTR:n tukiosaston perinteiset menot ja eläinlääkintämenot) lähes indikaattorin tasolla. Jäsenvaltiot ovat näin ollen saaneet kiinni edellisen kuukauden lopussa todetun merkittävän myöhästymisen, - alaotsakkeessa 1b (maaseudun kehittäminen ja liitännäistoimenpiteet) 60 miljoonaa euroa indikaattorin yläpuolella. 3.2. Valuuttoihin vaikuttavat tekijät 3.2.1. Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Suuresta osasta maataloustuotteiden vientituista (erityisesti viljat ja sokeri) sekä eräistä yhteisön sisäisistä tuista (esim. puuvillatuki) aiheutuvat menot riippuvat dollarin kurssikehityksestä. Talousarviota koskevasta kurinalaisuudesta tehdyn neuvoston päätöksen mukaisesti vuoden 2000 maatalousbudjettia laadittaessa perustana oli vuoden 1999 tammi-, helmi- ja maaliskuun keskimääräinen dollarin pariteetti eli 1 EUR = 1,12 $. Viimeksi kuluneiden kuukausien aikana noteeratut euron tosiasialliset kurssit olivat selvästi alhaisempia kuin budjettipariteetti [1]. Hyvin oletettavasti 1.8.1999-31.7.2000 (dollarin vaikutuksen arvioinnissa noudatettava viiteajanjakso) todettujen dollarin noteerausten keskiarvo eroaa mainitusta budjettipariteetista. Jäsenvaltioissa toteutuneiden menojen määrä on luultavasti alhaisempi dollarin kurssikehityksen vuoksi. [1] 1.8.1999- 3.2.2000 todettujen dollarin noteerausten keskiarvo on 1 EUR = 1,04 $. Budjettikuria koskevissa säännöissä vahvistetun 200 miljoonan euron ylärajan ylittävät säästöt siirretään varainhoitovuoden lopussa rahoitusvaraukseen. 3.2.2. Kaksoiskurssien vaikutukset Kaksoiskurssien vaikutuksista aiheutuu aiempia vuosia huomattavasti vähemmän menoja. Vihreiden kurssien poistaminen on johtanut kaksoiskurssien vaikutusten lakkaamiseen euroon osallistuvissa jäsenvaltioissa ja siten huomattaviin säästöihin. Kaksoiskursseista johtuvat EMOTR:n tukiosaston kustannukset on arvioitu oikaisukirjelmää laadittaessa 119 miljoonaksi euroksi. 3.3. Markkinoihin vaikuttavat tekijät 3.3.1. Alaotsake 1a " EMOTR:n tukiosaston perinteiset menot ja eläinlääkintämenot" Luku B1-12: Oliiviöljy // - 205 milj. EUR (menot: 1 676 milj. EUR) (indikaattori: 1 881 milj. EUR) (jäsenvaltioiden arviot: 1 688 milj. EUR) Alikäyttö indikaattoriin nähden johtuu oliiviöljyn tuotantotukien aiempaa pienemmistä menoista. Koska kiintiöjärjestelmässä on siirrytty kansallisiin kiintiöihin, ennakkomaksujen kokonaismäärä jää alhaisemmaksi kuin edellisinä vuosina. Alikäyttö luultavasti häviää, kun jäännös maksetaan myöhemmin varainhoitovuonna. Luku B1-14: Kuitukasvit ja silkkiäistoukat // + 60 milj. EUR (menot: 667 milj. EUR) (indikaattori: 608 milj. EUR) (jäsenvaltioiden arviot: 633 milj. EUR) Indikaattorin ylitys johtuu puuvillatukien nopeutuneesta maksutahdista. Tätä vahvistavat jäsenvaltioiden toimittamat arviot, jotka osoittavat alhaisen menotason seuraaville kuukausille. Luku B1-15: Hedelmät ja vihannekset // - 122 milj. EUR (menot: 328 milj. EUR) (indikaattori: 451 milj. EUR) (jäsenvaltioiden arviot: 408 milj. EUR) Alikäyttö indikaattoriin nähden johtuu siitä, että Italia on maksanut myöhässä tomaattijalosteiden tuotantotuet ja korvaukset sitrushedelmien jalostuksen edistämiseksi. Luku B1-17: Tupakka // - 76 milj. EUR (menot: 460 milj. EUR) (indikaattori: 536 milj. EUR) (jäsenvaltioiden arviot: 405 milj. EUR) Alikäyttö indikaattoriin nähden johtuu vuoden 1999 sadon palkkiomaksujen myöhästymisestä. Luku B1-21: Naudanliha // + 178 milj. EUR (menot: 1 292 milj. EUR) (indikaattori: 1 115 milj. EUR) (jäsenvaltioiden arviot: 1 425 milj. EUR) Indikaattorin ylitys johtuu indikaattoriin nähden arvioitua aiemmin maksetuista palkkioista. Jo edeltävinä vuosina on havaittu, että jäsenvaltiot maksavat nämä palkkiot epäsäännöllisesti, minkä vuoksi täytäntöönpanon ja indikaattorin välillä on usein suuria eroja, jotka katoavat vasta kesäkuun lopussa, jolloin on määräaika maksaa suurin osa näistä palkkioista. Indikaattorin huomattava ylitys johtuu lisäksi siitä, että julkisista varastoista myynnistä saadut voitot ovat oletettua pienemmät. Luku B1-22: Lampaan- ja vuohenliha // + 86 milj. EUR (menot: 544 milj. EUR) (indikaattori: 458 milj. EUR) (jäsenvaltioiden arviot: 493 milj. EUR) Indikaattorin ylitys johtuu vuohipalkkion toisen ennakkomaksun nopeammasta maksutahdista aiempiin vuosiin verrattuna. Luku B1-39: Muut toimenpiteet // + 57 milj. EUR (menot: 290 milj. EUR) (indikaattori: 234 milj. EUR) (jäsenvaltioiden arviot: 163 milj. EUR) Pääosin indikaattorin ylitys johtuu Yhdistyneen kuningaskunnan maatalouden valuuttatukien (siirtymäkauden järjestelmä) aikaistamisesta. Lisäksi Italia maksoi vuoden 1999 joulukuussa ensimmäisen erän maatalouden valuuttatuista (vanha järjestelmä ennen euron käyttöönottoa). Tämä koskee komission vuoden 1998 keväällä hyväksymiä ohjelmia. Tämä erä on kirjattu varainhoitovuoden 1999 talousarvioon, ja se ylittää Italialle vuoden 2000 talousarviossa varatun määrän. Tämän vuoksi komissio pyytää budjettivallan käyttäjältä 29 miljoonan euron suuruisten määrärahojen siirtoa edelliseltä varainhoitovuodelta kuluvalle varainhoitovuodelle. Määrärahojen siirron hyväksymisen jälkeen 29 miljoonan euron määrä vapautetaan varainhoitovuoden 2000 määrärahoista ja kirjataan siirrettyihin määrärahoihin. 3.3.2. Alaotsake 1b "Maaseudun kehittäminen ja liitännäistoimenpiteet" Luku B1-40: Maaseudun kehittäminen // + 60 milj. EUR (menot: 560 milj. EUR) (indikaattori: 500 milj. EUR) (jäsenvaltioiden arviot: 675 milj. EUR) Indikaattorin ylitys johtuu hieman oletettua suuremmista, kolmesta vanhasta liitännäistoimenpiteestä aiheutuvista menoista. 4. päätelmät Talousarvion alaluokan B1 määrärahojen täytäntöönpano helmikuussa 2000 (jäsenvaltioiden menot 16.10.1999-31.12.1999) on 21 207 miljoonaa euroa eli 51,7 prosenttia määrärahoista. 4.1. Määrärahojen täytäntöönpano alaotsakkeessa 1a Menot ovat alaotsakkeessa 1a (EMOTR:n tukiosaston perinteiset menot ja eläinlääkintämenot) lähes indikaattorin tasolla. Jäsenvaltiot ovat näin ollen saaneet kiinni edellisen kuukauden lopussa todetun merkittävän myöhästymisen. Talousarviolukujen mukaan jaoteltuna indikaattorin voidaan todeta ylittyvän erityisesti seuraavilla aloilla: naudanliha, lampaan- ja vuohenliha, kuitukasvit sekä maatalouden valuuttatuet. Sitä vastoin oliiviöljyn, hedelmien ja vihannesten sekä tupakan osalta on alikäyttöä indikaattoriin nähden. Melkein kaikki erot johtuvat tukien nopeammasta maksutahdista tai maksujen myöhästymisestä edellisiin vuosiin verrattuna, ja eroja voidaan siksi pitää väliaikaisina. Jäsenvaltioiden seuraaville kuukausille ilmoittamat arviot osoittavat, että menojen kokonaismäärä seuraa indikaattorin tasoa. 4.2. Määrärahojen täytäntöönpano alaotsakkeessa 1b Menot ovat alaotsakkeessa 1b (maaseudun kehittäminen ja liitännäistoimenpiteet) 60 miljoonaa euroa indikaattorin yläpuolella. Indikaattorin ylitys johtuu hieman oletettua suuremmista, kolmesta vanhasta liitännäistoimenpiteestä aiheutuvista menoista.